Modulex
Modulex er et dansk firma, der laver skilte, og en tidligere produktlinje produceret af den danske legetøjskoncern LEGO, der blev introduceret i 1963. Temaet var et meget atypisk tema, idet det var målrettet arkitekter, som kunne bruge klodserne til at visualisere deres projekter. Klodserne har samme form som traditionelle legoklodser, men er noget mindre. Oprindeligt blev sættene lanceret som M20, da klodserne var fremstillet til at bygge modeller i skala 1:20.

Historie 
De blev produceret, fordi Godtfred Kirk Christiansen gerne ville fremstille en model af det hus, som han var ved at få bygget lige i begyndelsen af 1960'erne, men med de almindelige Legoklodser kunne han ikke få skalaen til at passe. Modulex-klodserne blev derfor fremstillet specielt til Kirk Christiansen, der efterfølgende mente, at der var et marked. De blev udelukkende solgt i æsker efter farve.

I 1965 blev det oprettet som sit eget selskab, og toppen af klodserne fik nu et "M".

I 2015 solgte Modulex A/S rettighederne til klodserne og de tilbageværende støbeforme til Anders Kirk Johansen (Kjeld Kirk Kristiansens nevø, der ikke er en del af Lego-koncernen), der havde skabet et nyt firm ved navn Modulex Bricks A/S. Der blev produceret nogle testklodser, men i januar 2015 købte Lego firmaet.

Referencer

Eksterne henvisninger 
 The Lego Group Homepage
 

LEGO-temaer
Fremstillingsvirksomheder i Danmark
Etableret i 1963